પાટનગરને રખડતા ઢોરના ત્રાસમાંથી મુક્તિ અપાવવા સ્થાનિક તંત્રથી લઇને મુખ્યમંત્રી કાર્યાલય સુધી રજુઆત કરવામાં આવી છે. પરંતુ અધિકારીઓ અને પદ્દાધિકારીઓને અકસ્માતનો ભોગ બનતા નાગરિકોની ચિંતા કરવાની તો ફૂરસત નથી, પરંતુ મગરની ચામડી ધરાવતા આ લોકોને શરમ જેવું પણ કંઇ રહ્યું નથી. પાટનગરની ગરિમા જાળવવા સાથે પણ તેમણે કોઇ લેવા દેવા રાખી નહીં હોવાથી રખડતાં ઢોરના મુદ્દે નગરવાસીઓ અને ગામ બહારથી આવતા મુલાકાતીઓ ખરા અર્થમાં રામ ભરોસા પર આવી ગયાં છે.